Мен таңдаған мамандық - ұстаздық

Мамандық таңдау адам өміріндегі ең маңызды қадамдардың бірі. Адам мамандық таңдай отырып алдағы өмірін, болашағын таңдайды. Әрбір адамның арманы, алға қойған мақсаттары болады. Сондықтан әр адам өз мамандығын өзі таңдауы керек.

Мамандық таңдар алдында өзімізге « мен болашақта кім боламын? қайда боламын?» деп сұрақ қоюымыз керек. Мен өз мамандығымды осы сұраққа жауап беререк таңдадым. Менің мамандығым – ұстаздық. Ұстаз бала үшін ең бірінші білім беруші, адамгершілік қасиеттерді бойына дарытушы, көздеген арман, мақсаттарна жету жолында бағыт бере алатын жан.

Ұстаздық - аса үлкен жауапкершілікті қажет ететін жұмыс. Себебі, ол өз оқушыларының, жастардың болашағына жауапты.  Бала өмірге қадам жасаған сәтте оның жолында неше түрлі қиындықтар кездеседі, сол кезде өзінің ақылын айтып, тәжірибесімен бөлісетін адам сол баланың өмірінде өшпес із қалдырады.

Ұстаз — жастарды, жалпы адамды адамгершілікке баулып, жақсылыққа тәрбиелейтін адам. Ұстаз болу – адамды өмір сүре білуге тәрбиелеу, адам бойында бола алатын барлық асыл қасиеттерді бала бойына дарыту.

Оқушылардың біліміне, тәртібіне, қауіпсіздігіне де тікелей жауап беретін — мұғалімдер. Дәріс беріп қана қоймай, балалардың тәрбиесін жіті қадағалап отыру оңай іс емес. Ұстаз бала алдында өзінің жүріс тұрысымен, киім киісімен, сөйлеу шеберлігімен, дауыс ырғағымен яғни барлық жағынан үлгі болуы қажет.

Бағбан жас шыбықтың тамыры тереңдеп, жапырағы жайқалып, жеміс бергенін қалай күтсе, мұғалім де мектеп табалдырығын аттап келген баланы өзіне баурап алып, оларға бар білгенін үйретіп, сол балалардың көздеген арман мақсаттарна жеткенін солай күтеді.

Нұрсұлтан Әбішұлы Назарбаевтың: «Еліміздің ертеңі- бүгінгі жас ұрпақтың қолында, ал жас ұрпақтың тағдыры-ұстаздардың қолында»-деген сөзі, еліміздің ұстаздарға деген құрметінің белгісі. Ұстаздар әрдайым қасиетті тұлға ретінде ерекшеленеді. Менде мұратыма жетіп, осы қасиетті тұлғалардың бірі боламын деп үміттенемін.